
Ikt. szám: Iga/293-1/2024.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2024. február 1-jén tartott rendkívüli ülésén.

Jelen vannak: 
Rituper Lajos Attila elnök


Tagok:


Farkas Károly


Mendi Zsolt
Meghívottak közül jelen van:


Károlyi Mónika Katalin, jegyző

Kecskés Éva, költségvetési ügyintéző


Horváth Andrea jegyzőkönyvvezető
Károlyi Mónika Katali, jegyző:

Felhívja a figyelmet, hogy Gáspár Béla január 31-ig nem tett eleget a vagyonnyilatkozat-tételi kötelezettségének. Tájékoztatja, hogy a nemzetiségek jogairól szóló 2011. évi CLXXIX. törvény 103. § (1)-(3)bekezdés alapján: „(1) A nemzetiségi önkormányzati képviselő a megválasztásától számított harminc napon belül, majd ezt követően minden év január 31-ig a 2. melléklet szerinti vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát. (2) A vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait, és nem részesülhet tiszteletdíjban, természetbeni juttatásban, költségtérítésben. Amennyiben a képviselő kilencven napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik. (3) A vagyonnyilatkozatot a helyi nemzetiségi önkormányzatok esetén a jegyző, az országos nemzetiségi önkormányzatok esetén a szervezeti és működési szabályzatban erre kijelölt bizottság vagy legalább két képviselő tartja nyilván. A vagyonnyilatkozat ellenőrzését a szervezeti és működési szabályzatban erre kijelölt bizottság vagy legalább két képviselő önállóan végzi. A kijelölt képviselő vagyonnyilatkozatát a másik kijelölt képviselő ellenőrzi. Az ellenőrzést végzők kérelmére a jegyző az általa őrzött vagyonnyilatkozatot haladéktalanul kiadja. A képviselő vagyonnyilatkozata – az ellenőrzéshez szolgáltatott azonosító adatok kivételével – nyilvános. A képviselő hozzátartozójának vagyonnyilatkozata nem nyilvános, abba csak az ellenőrzést végzők tekinthetnek be az ellenőrzés céljából.” Elmondja, hogy Gáspár Béla tájékoztatást kapott a vagyonnyilatkozat-tételi kötelezettségéről.
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 17.15 órakor megnyitja az ülést. Javaslatot tesz a napirendi pontokra. 

1./ 2023. évi előirányzat módosítás II. - elfogadása (1. számú előterjesztés)
Előterjesztő: Rituper Lajos Attila elnök
2./ 2024. évi költségvetési terv (2. számú előterjesztés)
Előterjesztő: Rituper Lajos Attila elnök

3./ 2024. évi középtávú tervezés elfogadása (3. számú előterjesztés)
Előterjesztő: Rituper Lajos Attila elnök

4./ Egyéb ügyek, bejelentések 
Előterjesztő: Rituper Lajos Attila elnök

A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 
Határozat
1/2024. (II. 01.) VTKEB sz.

Tárgy: Napirend meghatározása
1./ 2023. évi előirányzat módosítás II. - elfogadása (1. számú előterjesztés)
Előterjesztő: Rituper Lajos Attila elnök
2./ 2024. évi költségvetési terv (2. számú előterjesztés)
Előterjesztő: Rituper Lajos Attila elnök

3./ 2024. évi középtávú tervezés elfogadása (3. számú előterjesztés)
Előterjesztő: Rituper Lajos Attila elnök

4./ Egyéb ügyek, bejelentések 
Előterjesztő: Rituper Lajos Attila elnök

1. napirendi pont: 2023. évi előirányzat módosítás II. - elfogadása
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását fogadja el! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

2/2024. (II.01.) KRNÖ

Tárgy: 2023. évi előirányzat módosítás II. - elfogadása
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat 1. sz. melléklet szerinti előirányzat módosítását elfogadja;
2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.
Felelős: Rituper Lajos Attila elnök

Határidő: 2024. február 1.
2. napirendi pont: 2024. évi költségvetési terv
Kecskés Éva, költségvetési ügyintéző:
Elmondja, hogy a 2023. évi adatok figyelembevételével készült a költségvetési terv. Hozzáteszi, hogy az idei évi működési támogatás első féléves összege már megérkezett az önkormányzat számlájára, a feladatalapú támogatásra még nem készült támogatói szerződés. 
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklós Roma Nemzetiségi Önkormányzat 1. sz. melléklet szerinti 2024. évi költségvetési tervezetét elfogadja! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

3/2024. (II.01.) KRNÖ

Tárgy: 2024. évi költségvetési terv
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat 1. sz. melléklet szerinti 2024. évi költségvetési tervezetét elfogadja;

2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.

Felelős: Rituper Lajos Attila elnök

Határidő: 2024. február 1.
3. napirendi pont: 2024. évi középtávú tervezés elfogadása
Kecskés Éva, költségvetési ügyintéző:

Elmondja, hogy törvényi kötelezettség a középtávú tervet elkészíteni.
Rituper Lajos Attila elnök:

Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a határozat melléklete szerinti tartalommal fogadja el a középtávú tervezési táblázatot! Bízza meg Rituper Lajos Attila elnököt és Károlyi Mónika Katalin jegyzőt a további teendők ellátásával!
Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

4/2024. (II.01.) KRNÖ

Tárgy: 2024. évi középtávú tervezés elfogadása
A Képviselő-testület úgy határoz, hogy 

1./ Kunszentmiklós Roma Nemzetiségi Önkormányzat Képviselő-testülete hozzon határozatot, hogy a határozat melléklete szerinti tartalommal elfogadja a középtávú tervezési táblázatot;

2./ megbízza Rituper Lajos Attila elnököt és Károlyi Mónika Katalin jegyzőt a további teendők ellátásával.

Felelős: Rituper Lajos Attila elnök

Határidő: 2024. február 1.
4. napirendi pont: Egyéb ügyek, bejelentések
Kérdés, hozzászólás nem volt.

Rituper Lajos Attila elnök:

Megköszöni a megjelenést, és 17.25 órakor bezárja az ülést. 
kmf.


Rituper Lajos Attila
Mendi Zsolt

   elnök
jegyzőkönyv-hitelesítő
KRNÖ 2024. február 1.


